*Priloga št. 2*

# TEHNIČNA SPECIFIKACIJA

Protokol Vlade Republike Slovenije ocenjuje, da bo v obdobju, na katerega se bo nanašala z izbranim ponudnikom sklenjena pogodba (24 mesecev), potreboval – število in vrsta lahko zelo variirata in ju ni možno natančneje predvideti – približno 300 (tristo) zastav različnih držav, različnih tipov in različnih velikosti.

Ponudnik, s katerim bo sklenjena pogodba za 24 (štiriindvajset) mesecev, bo izbran na podlagi lastne ponudbe zastav, predpisane v obrazcu »Predračun«, s pogojem, da se ponudnik zaveže, da cen storitev v času veljavnosti pogodbe ne bo spreminjal.

V ceno vsake nove zastave morata biti vključeni 2 (dve) manjši (morebitni) popravili v obdobju 5 (petih) let od dobave zastave, za primer, da bi se zastava pri uporabi poškodovala. Večja popravila se bodo obračunala posebej in po dogovoru.

Ponudnik mora pred končno izdelavo naročniku poslati predogled zastave. Ko naročnik potrdi, da je postavitev elementov zastave skladna s predpisi posamezne države (organizacije, ipd.) in naročnikovimi zahtevami, lahko ponudnik zastavo izdela. Za barvno usklajenost zastave s predpisi je odgovoren ponudnik, saj je barva končnega izdelka odvisna od materiala, tiska in ostalih dejavnikov, na katere naročnik nima vpliva.

Ponudnik mora pripraviti ponudbo za celotni obseg naročila.

**Specifikacija zastav (vse mere zastav so podane v centimetrih):**

1 - velikost 150 x 300 cm, šivane, 100 % industrijsko barvani poliester [115–125 g/m2] s tiskanim oz. šivanim grbom, trakci za pripenjanje;

2 - velikost 250 x 500 cm, šivane, 100 % industrijsko barvani poliester [115–125 g/m2] s tiskanim oz. šivanim grbom, trakci za pripenjanje;

3 - velikost 16 x 32 cm, za pritrditev na vozilo, 100% saten poliester, ojačane s kovinsko podlogo (nosilčkom), plastificirane;

4 - velikost 75 x 150 cm, 100% saten poliester [130–140 g/m2], vezen grb, pripenjanje z rozetkami premera 1 cm;

5 - velikost 100 x 200 cm, 100% saten poliester [130–140 g/m2], vezen grb, pripenjanje z rozetkami premera 1 cm;

6 - stožčasta zastava, velikost 75 x 150 cm, 100 % PES gumiran za obojestranski print in PU premaz (450g/m2), pripenjanje z zlatim karabincem na vrhu in trakom spodaj ter ježek trakom za pripenjanje na podlogo;

7 - stožčasta zastava, velikost 100 x 200 cm, 100 % PES gumiran za obojestranski print in PU premaz (450g/m2), pripenjanje z zlatim karabincem na vrhu in trakom spodaj ter ježek trakom za pripenjanje na podlogo;

8 - PVC podloga za stožčasto zastavo, velikost 75 x 150 cm, pripenjanje na zastavo z ježek trakom;

9 - PVC podloga za stožčasto zastavo, velikost 100 x 200 cm, pripenjanje na zastavo z ježek trakom;

10 - velikost 75 x 150 cm, 100% saten poliester [130–140 g/m2], vezen grb, brez pripenjanja (samo SLO);

11 - velikost 100 x 200 cm, 100% saten poliester [130–140 g/m2], vezen grb, brez pripenjanja (samo SLO).

Ponudnik se obvezuje, da bo tudi v primeru, da naročeno blago oziroma storitev ni natančno določena v tehnični specifikaciji (npr. naročilo zastave druge dimenzije, kot so določene v tehnični specifikaciji), cene tega blaga oziroma storitve oblikoval v smiselni primerjavi z določenimi cenami.

**c. Rok dobave in način naročanja**

Zaradi narave priprave dogodkov se izvajalec zavezuje zagotavljati razpoložljivost in izvajanje storitev po tej pogodbi vse dni v letu ob kateremkoli času, ne da bi za to zahteval posebna nadomestila. Izvajalec bo moral naročniku nuditi storitve od ponedeljka do nedelje, 24 urno dežurno pisarno s stacionarnim in mobilnim telefonom ter e-naslovom, ki jih pred začetkom izvajanja pogodbe sporoči pooblaščenemu predstavniku naročnika.

Naročnik bo blago naročal praviloma 2 (dva) dni pred predvidenim dogodkom. V izjemnih primerih se izvajalec zavezuje tudi h krajšemu odzivnemu roku – čas od naročila do dokončanja in dostave blaga v izjemnih primerih ne sme biti daljši od 8 (osmih) ur.

**d. Rok začetka in končanje izvajanja pogodbe**

Rok začetka izvajanja pogodbe je po podpisu pogodbe, sklepa pa se za obdobje 24 (štiriindvajset) mesecev.

**e. Veljavnost ponudbe**

Naša ponudba ostaja v veljavi do vključno \_\_. \_\_. 2022.

**f. Rok plačila**

Skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19) mora ponudnik po opravljeni dobavi izstaviti elektronski račun. Naročnik se obvezuje, da bo poravnal svoje obveznosti v roku 30 (trideset) dni od dneva uradnega prejema pravilno izstavljenega e-računa, ki ga bo izvajalec izstavil za redna naročila ali ob koncu določenega obiska oziroma dogodka, za vse dobave, opravljene za ta obisk oziroma dogodek, skupaj.

Pod kazensko in materialno odgovornostjo izjavljamo, da dajemo ponudbo v skladu z zgoraj navedenimi zahtevami naročnika.

|  |  |  |
| --- | --- | --- |
| Kraj in datum: | Žig: | Podpis: |